open-index/open-wikipedia-markdown huggingface dataset:
ปืนลม

**ปืนลม** (อังกฤษ: Air gun) เป็นหนึ่งในอาวุธปืน แต่ปืนลมนั้นเป็นปืนที่ไม่ใช้ดินปืนในการผลักดันลูกกระสุน แต่จะใช้แรงลมแทน ซึ่งปืนลมนั้นเป็นปืนที่สามารถใช้ในการแข่งขันหรืองานต่าง ๆ ตามแต่ผู้ใช้งานจะนำไปใช้โดยปืนลม ในปัจจุบันนี้ได้ทำเลียนแบบให้มีรูปทรงและขนาดที่เหมือนกับปืนจริงมาก 

## ประเภทของปืนลม
ซึ่งปืนลมนั้นสามารถแบ่งประเภทได้หลายชนิด เช่น 
* แบบใช้ลม เกิดจากสูบภายในตัวเองซึ่งนิยมใช้สปริงในการดีดลูกสูบ 
* แบบใช้แก๊ส เป็นแบบที่ใช้การอัดแก๊สเข้าไปในที่บรรจุแล้วใช้แก๊สในการผลักดันลูกกระสุน 
* แบบใช้ไฟฟ้า เป็นแบบที่ใช้มอเตอร์ในการขับเฟืองเพื่อไปดันลูกสูบในการอัดลมซึ่งปืนชนิดนี้จะยิงได้เร็วกว่าชนิดอื่นที่กล่าวมา โดยลูกกระสุนที่นิยมใช้จะมีขนาดประมาณ 6 มม. และขนาดชองน้ำหนักที่มีในตลาดมีตั้งแต่ 0.10 - 0.25 กรัม แล้วแต่ความแรงและความเหมาะสม ปืนแรงหรือไม่แรงนั้นแล้วแต่วัสดุที่นำมาผลิต และการดีไซน์ของปืนชนิดนั้น ๆ

## แหล่งข้อมูลอื่น
*Robert Beeman's History of Airguns 
*Modern Airgun and Air Rifle Technology, & Sport 
*https://patents.google.com/patent/US2061341A/en
*https://patents.google.com/patent/US2147003A/en
*https://patents.google.com/patent/US2837076A/en
*https://patents.google.com/patent/US1743576A/en
*https://patents.google.com/patent/US2375004A/en
*https://patents.google.com/patent/US2238384A/en
*https://patents.google.com/patent/US2312244A/en

หมวดหมู่:อาวุธปืน
เกแบ็ก

**เกแบ็ก** () หรือ **ควิเบก** () สามารถหมายถึง
* รัฐเกแบ็ก รัฐหนึ่งในประเทศแคนาดา
* นครเกแบ็ก เมืองหลวงของรัฐเกแบ็ก ในประเทศแคนาดา
ปราสาทบันทายสำเหร่

thumb|250px|ปราสาทบันทายสำเหร่
**ปราสาทบันทายสำเหร่** ( *บอนตีย์สำแร*) ปราสาทนี้ได้รับการบูรณะโดยช่างชาวฝรั่งเศสด้วยวิธี Anastylose ซึ่งเป็นวิธีซ่อมแซมโดยคงสภาพเดิมของปราสาทไว้ให้มากที่สุด  จะไม่มีการต่อเติมหรือเพิ่มลวดลายขึ้นมาใหม่  โดยมีขั้นตอนดังนี้ ช่างจะทำแผนผังส่วนประกอบต่าง ๆ ของปราสาทไว้ทั้งหมด จากนั้นก็ค่อยๆ รื้อชิ้นส่วนต่าง ๆ ลงมา โดยจะทำเครื่องหมายและถ่ายภาพชิ้นส่วนทุกชิ้น  จากนั้นก็ทำการปรับพื้นฐานล่างของปราสาทให้มั่นคงแข็งแรง แล้วสุดท้ายจึงประกอบชิ้นส่วนทั้งหมดกลับเข้าไปเหมือนเดิม การบูรณะปราสาทด้วยวิธีนี้ช่างฮอลันดาเป็นผู้คิดค้นขึ้นและใช้ครั้งแรกที่ประเทศอินโดนีเซีย  สำหรับในประเทศไทยเคยใช้กับการบูรณะปราสาทหินพิมายและปราสาทหินเขาพนมรุ้ง

ปราสาทบันทายสำเหร่ตั้งอยู่นอกเมืองพระนครไปทางตะวันออก  นักวิชาการสันนิษฐานว่าสร้างในสมัยพระเจ้าสุริยวรมันที่ 2 หรืออาจจะเป็นสมัยพระเจ้ายโศวรมันที่ 2 เป็นเทวสถานฮินดู ศิลปะแบบนครวัด ภาพสลักส่วนใหญ่แสดงเรื่องราวเกี่ยวกับเรื่องรามเกียรติ์ มีการแกะลายที่ชัดเจน ลึกและหนักแน่น

## อ้างอิง

## แหล่งข้อมูลอื่น

บันทายสำเหร่
บันทายสำเหร่
บันทายสำเหร่
หมวดหมู่:สิ่งก่อสร้างในคริสต์ศตวรรษที่ 12
ยานพาหนะสองชั้น

[thumb|รถไฟสองชั้นใน[ซิดนีย์]]

**ยานพาหนะสองชั้น** เป็น รถโดยสารประจำทาง รถไฟ รถราง หรือยานพาหนะสาธารณะใด ๆ ก็ตามที่มีสองชั้นสำหรับผู้โดยสาร

## รถโดยสารประจำทาง
รถโดยสารประจำทางสองชั้นในประเทศไทย ปัจจุบันให้บริการโดย บริษัท ขนส่ง จำกัด และบริษัทเอกชนในบางบริษัท ซึ่งรถโดยสารประจำทางสองชั้นในประเทศไทยมักจะเป็นรถวิ่งในระยะทางไกล เช่น สายกรุงเทพฯ-เชียงใหม่, สายกรุงเทพฯ-ภูเก็ต, สายนครราชสีมา-หัวหิน, สายอุบลราชธานี-พัทยา  เป็นต้น​ https://www.tnews.co.th/headshot/385981/%E0%B8%A3%E0%B8%96%E0%B9%80%E0%B8%A1%E0%B8%A5%E0%B9%8C%E0%B8%84%E0%B8%B1%E0%B8%99%E0%B9%81%E0%B8%A3%E0%B8%81%E0%B8%82%E0%B8%AD%E0%B8%87%E0%B9%84%E0%B8%97%E0%B8%A2-%E0%B8%AB%E0%B8%99%E0%B9%89%E0%B8%B2%E0%B8%95%E0%B8%B2%E0%B9%80%E0%B8%9B%E0%B9%87%E0%B8%99%E0%B9%84%E0%B8%87%E0%B9%80%E0%B8%84%E0%B8%A2%E0%B9%80%E0%B8%AB%E0%B9%87%E0%B8%99%E0%B9%84%E0%B8%AB%E0%B8%A1-%E0%B9%81%E0%B8%A5%E0%B8%B0%E0%B8%A3%E0%B8%B9%E0%B9%89%E0%B8%AB%E0%B8%A3%E0%B8%B7%E0%B8%AD%E0%B9%84%E0%B8%A1%E0%B9%88%E0%B8%A3%E0%B8%96%E0%B9%80%E0%B8%A1%E0%B8%A5%E0%B9%8C-4-%E0%B8%AA%E0%B8%B2%E0%B8%A2%E0%B9%81%E0%B8%A3%E0%B8%81%E0%B8%97%E0%B8%B5%E0%B9%88%E0%B9%80%E0%B8%A3%E0%B8%B4%E0%B9%88%E0%B8%A1%E0%B8%A7%E0%B8%B4%E0%B9%88%E0%B8%87%E0%B8%84%E0%B8%B7%E0%B8%AD%E0%B8%AA%E0%B8%B2%E0%B8%A2%E0%B8%AD%E0%B8%B0%E0%B9%84%E0%B8%A3-%E0%B9%81%E0%B8%A5%E0%B8%B0%E0%B9%83%E0%B8%8A%E0%B9%89%E0%B8%A3%E0%B8%96%E0%B8%A2%E0%B8%B5%E0%B9%88%E0%B8%AB%E0%B9%89%E0%B8%AD%E0%B8%AD%E0%B8%B0%E0%B9%84%E0%B8%A3-%E0%B8%A2%E0%B9%89%E0%B8%AD%E0%B8%99%E0%B8%AD%E0%B8%94%E0%B8%B5%E0%B8%95%E0%B8%95%E0%B8%B3%E0%B8%99%E0%B8%B2%E0%B8%99%E0%B8%A3%E0%B8%96%E0%B9%80%E0%B8%A1%E0%B8%A5%E0%B9%8C%E0%B9%84%E0%B8%97%E0%B8%A2

## รถไฟ

## รถราง
thumb|รถรางสองชั้นในแบล็คพูล

Hong Kong Tramways เป็นบริษัทรถรางบริษัทเดียวที่บริหารรถรางสองชั้นอย่างผูกขาด

รถรางสองชั้นที่ให้บริการใน แบล็คพูล และ อเล็กซานเดรีย จนถึงคริสต์ทศวรรษที่ 1950 รถรางสองชั้นเป็นรถธรรมดาใน สหราชอาณาจักร

จากปี พ.ศ. 2453 ถึง พ.ศ. 2507 รถรางสองชั้นถูกใช้ในมุมไบ

## เครื่องบิน
[thumb|right|เครื่องบินสองชั้น [Airbus A380]]

เครื่องบินที่บินข้ามน้ำข้ามทะเลในยุคแรก ๆ เช่น Boeing 314 มีสองชั้นสำหรับผู้โดยสาร หลังจาก สงครามโลกครั้งที่ 2 B-29 กลายมาเป็นเครื่องบินสองชั้นที่เป็นที่นิยมกันไปทั่วโลก

## ดูเพิ่ม

## แหล่งข้อมูลอื่น
* British Columbia Transit  
* Jexcar  

หมวดหมู่:ยานพาหนะ
จักรพรรดิอักบัร

**ญะลาล อุดดีน มุฮัมมัด อักบัร** (; , 24 ตุลาคม พ.ศ. 2085 - 27 ตุลาคม พ.ศ. 2148)  หรือที่รู้จักในชื่อ **อักบัรมหาราช** (*Akbar the Great*) เป็นจักรพรรดิแห่งจักรวรรดิโมกุลตั้งแต่ปี พ.ศ. 2099 ถึง พ.ศ. 2148 ด้วยการให้เสรีภาพในการนับถือศาสนา พระองค์จึงถือเป็นกษัตริย์มุสลิมที่อยู่ในใจประชาชนอินเดียตลอดมา

จักรพรรดิอักบัรเป็นพระราชโอรสในจักรพรรดิหุมายุน พระองค์ได้ประสูติกาล ณ รัฐสินธุ์ ขณะที่พระราชบิดาเสด็จหนีไปยังเปอร์เซีย พระองค์ได้ครองราชย์ต่อจากพระบิดาในปี พ.ศ. 2099 ขณะที่มีพระชนมายุเพียง 13 ปีเศษ พระองค์เคยย้ายเมืองหลวงไปยังเมืองลัคเนาเป็นเวลา 13 ปี มีพระสหายคู่พระทัยชาวฮินดูคือ ราชามานสิงห์ ในรัชกาลของพระองค์ทรงได้ให้เสรีภาพในการนับถือศาสนา และไม่บีบบังคับให้ศาสนิกอื่นให้เข้ามานับถือศาสนาอิสลามเช่นดังรัชกาลก่อน โดยทรงยกเลิกกฎเชซิยะห์ ซึ่งเป็นกฎหมายให้ผู้ที่ไม่ได้นับถือศาสนาอิสลามต้องจ่ายภาษีสูงกว่า

ในรัชกาลของพระองค์ ได้มีความพยายามในการสถาปนาศาสนาใหม่ เรียกว่า *[[ดีน-ไอ-อีลาฮี]]* (, ) ซึ่งเป็นการรวมหลักธรรมระหว่างศาสนาฮินดูกับอิสลามเข้าด้วยกันเป็นศาสนาใหม่ เพื่อลดความขัดแย้งระหว่างสองศาสนา แต่ไม่ประสบความสำเร็จ พระองค์ก็เสด็จสวรรคตลงเสียก่อนเมื่อวันที่ 27 ตุลาคม ค.ศ. 1605

## อ้างอิง

หมวดหมู่:บุคคลที่เกิดในปี พ.ศ. 2085
หมวดหมู่:จักรพรรดิโมกุล
หมวดหมู่:จักรวรรดิโมกุล
หมวดหมู่:บุคคลที่เคยนับถือศาสนาอิสลาม
หมวดหมู่:มหาราช
หมวดหมู่:ศาสดา
อักบัร
ตำบลกำแพงเพชร

**ตำบลกำแพงเพชร** เป็นตำบลในอำเภอรัตภูมิ จังหวัดสงขลา เดิมเป็นตำบลในเขตการปกครองของอำเภอปากพะยูน จังหวัดพัทลุง เมื่อ พ.ศ. 2435 ต่อมาเข้ามาอยู่ในเขตการปกครองของจังหวัดสงขลา เรียกว่า อำเภอกำแพงเพชร และปี พ.ศ. 2480 เปลื่ยนชื่อเป็น "อำเภอรัตภูมิ" มีระยะห่างจากศาลากลางจังหวัดสงขลา 60 กิโลเมตร ตำบลกำแพงเพชรมีพื้นที่รวมทั้งสิ้น 86.6 ตารางกิโลเมตร (54,125 ไร่)

## ภูมิศาสตร์
สภาพพื้นที่ของตำบลกำแพงเพชรเป็นที่ราบ บางส่วนเป็นภูเขาสูงทางด้านทิศใต้ของตำบล แหล่งน้ำส่วนใหญ่มีต้นกำเนิดจากทิวเขาสันกาลาคีรีทางด้านตะวันตก มีอาณาเขตติดต่อดังนี้
* **ทิศเหนือ** ติดต่อตำบลควนรู อำเภอรัตภูมิ
* **ทิศตะวันออก** ติดต่ออำเภอควนเนียง
* **ทิศใต้** ติดต่ออำเภอหาดใหญ่
* **ทิศตะวันตก** ติดต่อตำบลท่าชะมวง อำเภอรัตภูมิ

สภาพพื้นที่ตำบลกำแพงเพชร เป็นที่ราบ พื้นที่บางส่วนเป็นภูเขาสูง ทางด้านทิศใต้ของตำบล แหล่งน้ำส่วนใหญ่มีต้นกำเนิดจากทิวเขาทางด้านตะวันตก
ซึ่งอยู่ในเขตพื้นที่ตำบลท่าชะมวง มีคลองสายหลักไหลผ่านคือ คลองรัตภูมิ คลองเขาล้อน คลองยางแดงและคลองหินดำ

## การปกครองส่วนท้องถิ่น
ตำบลกำแพงเพชรประกอบด้วยองค์กรปกครองส่วนท้องถิ่น 2 แห่ง ได้แก่
* **[[เทศบาลเมืองกำแพงเพชร (จังหวัดสงขลา)|เทศบาลเมืองกำแพงเพชร]]** ครอบคลุมพื้นที่บางส่วนของตำบลกำแพงเพชร (เขตองค์การบริหารส่วนตำบลกำแพงเพชรเดิม)
* **[[เทศบาลตำบลกำแพงเพชร]]** ครอบคลุมพื้นที่บางส่วนของตำบลกำแพงเพชร (เขตสุขาภิบาลกำแพงเพชรเดิม)

## เศรษฐกิจ
อาชีพ ตำบลกำแพงเพชร สภาพพื้นที่ส่วนใหญ่เป็นที่ราบ บางส่วนเป็นภูเขาจึงเอื้ออำนวยต่อการประกอบอาชีพทางการเกษตร เศรษฐกิจส่วนใหญ่เกิดจากผลผลิตทางการเกษตร นอกจากนี้ภาคเอกชนได้มาจัดตั้งโรงงานอุตสาหกรรมในตำบลอันทำให้เกิดการจ้างแรงงานในพื้นที่ ประกอบกับหน่วยงานภาครัฐเข้ามาสนับสนุนให้ราษฎรได้มีความรู้ในด้านการประกอบอาชีพและรายได้เพิ่มขึ้นการประกอบอาชีพของราษฎรในพื้นที่ตำบลกำแพงเพชร แยกได้ดังนี้
* ประกอบอาชีพยางพารา จำนวน 1,300 ครัวเรือน คิดเป็น 35.75 %
* ประกอบอาชีพทำนา จำนวน 965 ครัวเรือน คิดเป็น 26.54 %
* ประกอบอาชีพเลี้ยงสัตว์ จำนวน 570 ครัวเรือน คิดเป็น 15.68 %
* ประกอบอาชีพค้าขาย จำนวน 375 ครัวเรือน คิดเป็น 10.31 %
* ประกอบอาชีพอื่น ๆ จำนวน 426 ครัวเรือน คิดเป็น 11.72 %

## สถานที่ท่องเที่ยว
* วัดใหม่ทุ่งคาเป็นวัดพัฒนาตัวอย่าง
* วัดเขาตกน้ำเป็นวัดเก่าแก่ของอำเภอรัตภูมิ
* น้ำตกโตนปลิวเป็นน้ำตกที่สวยงามที่มีเส้นทางผ่านถนนในตำบล

## อ้างอิง
* http://www.thaitambon.com/tambon/ttambon.asp?ID=900901  ไทยตำบล (กำแพงเพชร)
* http://www.kppobt.go.th/content/history.php  ข้อมูลแหล่งท่องเที่ยว

## แหล่งข้อมูลอื่น
* องค์การบริหารส่วนตำบลกำแพงเพชร 

กำแพงเพชร
หมวดหมู่:อำเภอรัตภูมิ
คาสิมีร์ ฟังค์

**กาชีมีแยช ฟุงก์** () หรือ **คาสิมีร์ ฟังค์** () (23 กุมภาพันธ์ พ.ศ. 2427 - 19 มกราคม พ.ศ. 2510) เป็นนักชีวเคมีชาวโปแลนด์ เป็นผู้ริเริ่มแนวคิดเกี่ยวกับวิตามินเป็นคนแรก

หมวดหมู่:นักเคมีชาวโปแลนด์
หมวดหมู่:บุคคลจากวอร์ซอ
จอห์น โลจี เบร์ด

**จอห์น โลจี เบร์ด** (, 13 สิงหาคม พ.ศ. 2431 - 14 มิถุนายน พ.ศ. 2489) เป็นวิศวกรชาวสกอตแลนด์ เป็นผู้ประดิษฐ์ระบบโทรทัศน์เป็นครั้งแรกของโลก

หมวดหมู่:นักฟิสิกส์ชาวสกอตแลนด์
หมวดหมู่:วิศวกรชาวสกอตแลนด์
หมวดหมู่:บุคคลจากพื้นที่สภาดันบาร์ตันเชอร์
หมวดหมู่:เทคโนโลยีโทรทัศน์
หมวดหมู่:บุคคลจากพื้นที่สภาอาร์ไกล์และบิวต์
พระบาบ

**ซิยยิด อะลี มุฮัมมัด ชีรอซีย์** หรือ **พระบาบ** ศาสนิกชนบาไฮในไทยเรียก **พระบ็อบ** (; ตุลาคม พ.ศ. 2362 – 9 กรกฎาคม พ.ศ. 2393) เป็นศาสดาผู้ก่อตั้งลัทธิบาบี

## ประวัติ
พระบาบ มีนามเดิมว่าซิยยิด อะลี มุฮัมมัด ชีรอซีย์ เขาประกาศตัวว่าเป็นทายาทของกาซิม รัชติ ผู้นำทางศาสนาคนหนึ่ง หลังจากนั้นเขาได้อ้างว่าตนเองเป็นประตูสู่อิหม่ามมะฮ์ดี อิหม่ามคนที่ 12 ตามความเชื่อของมุสลิมชีอะฮ์ ต่อมาเขากลับอ้างว่าเป็นอิหม่ามมะฮ์ดีเสียเอง และในท้ายที่สุดอ้างตนเป็นผู้เผยพระวจนะคนหนึ่ง

พระบาบจำคุกระหว่าง พ.ศ. 2390 – 2391 ที่เมืองมากู ระหว่างนี้ เขาได้เขียนคัมภีร์บายันที่ถือเป็นคัมภีร์ศักดิ์สิทธิ์ของขบวนการ บาบปฏิเสธอัลกุรอานและคัมภีร์อื่น ๆ ก่อนหน้านี้ และให้เมืองชิราชเป็นศูนย์กลางของศาสนาแทนมักกะฮ์ ผู้เลื่อมใสลัทธินี้ใช้การรบและความรุนแรงเพื่อนำไปสู่จุดหมาย ทำลายระเบียบทางสังคมดั้งเดิมของอิหร่านเพื่อเริ่มศักราชของศาสนาใหม่ จึงถูกทางรัฐบาลปราบปรามอย่างรุนแรงตั้งแต่ พ.ศ. 2391 – 2393 บาบเองถูกจับและประหารชีวิตเมื่อเดือนกรกฎาคม พ.ศ. 2393

## อ้างอิง

หมวดหมู่:ศาสดา
หมวดหมู่:ลัทธิบาบี
หมวดหมู่:ผู้ถูกประหารชีวิตด้วยอาวุธปืน
หมวดหมู่:บุคคลที่เคยนับถือศาสนาอิสลาม
พระบะฮาอุลลอฮ์

**พระบะฮาอุลลอฮ์** หรือ **พระบาฮาอุลลาห์** (; ; 12 พฤศจิกายน พ.ศ. 2360 - 29 พฤษภาคม พ.ศ. 2435) เป็นศาสดาของศาสนาบาไฮ ท่านประกาศตนเป็นผู้เผยพระวจนะตามคำทำนายของขบวนการบาบี

พระบะฮาอุลลอฮ์สอนว่ามนุษยชาติทั้งปวงเป็นเชื้อชาติเดียวกัน และถึงเวลาแล้วที่จะรวมประชาชาติทั้งหลายให้เป็นหนึ่งเดียว ท่านอ้างว่าได้รับพระวิวรณ์จากพระเป็นเจ้า จึงถูกทางการเปอร์เซียและจักรวรรดิออตโตมันจับขังคุก ในช่วง 24 ปีสุดท้ายท่านถูกขังที่เอเคอร์ ปาเลสไตน์ จนถึงแก่กรรมขณะอายุได้ 74 ปี

ช่วงที่ยังมีชีวิตอยู่ท่านประพันธ์งานวรรณกรรมไว้หลายชิ้น ที่สำคัญ คือ คีตาบีอัคดัสและคีตาบีอีคาน ซึ่งกลายเป็นคัมภีร์ของศาสนาบาไฮในปัจจุบัน

## อ้างอิง

หมวดหมู่:ศาสนาบาไฮ
หมวดหมู่:ศาสดา
หมวดหมู่:ผู้เผยพระวจนะ
หมวดหมู่:บุคคลจากเตหะราน
มูลฐานนิยม

**มูลฐานนิยม** () หมายถึง รูปแบบศาสนาที่ยึดความเชื่อตามคัมภีร์อย่างเคร่งครัดและตีความตามตัวอักษร มักพบในศาสนาอิสลามและศาสนาคริสต์นิกายโปรเตสแตนต์

## อ้างอิง

หมวดหมู่:ศาสนา
คตินิยมเชื้อชาติ

[thumb|right|280px|ป้าย "เฉพาะคนญี่ปุ่นเท่านั้น" ที่ [โอตารุ|เมืองโอตารุ จังหวัดฮอกไกโด ประเทศญี่ปุ่น มีข้อความเป็นภาษาญี่ปุ่น อังกฤษ และรัสเซีย ห้ามชาวต่างชาติที่ไม่ใช่ชาวญี่ปุ่นเข้า]]
**คตินิยมเชื้อชาติ** () มีหลายความหมาย ส่วนมากมักจะหมายถึงการที่สมาชิกในเผ่าพันธุ์หนึ่งมีความเห็นว่าพวกของตนเหนือกว่าเผ่าพันธุ์อื่น ๆ

## ดูเพิ่ม
* คตินิยมเชื้อชาติในประเทศไทย
* ลัทธิฟาสซิสต์
* คูคลักซ์แคลน
* นีโอนาซี
* การแบ่งแยกเชื้อชาติ
* เอกสิทธิ์คนขาว


หมวดหมู่:สังคม
พระสุรัสวดี

**พระสุรัสวดี** หรือ **พระสรัสวดี** ( *สรสฺวตี*) เป็นเทวีในศาสนาฮินดู ผู้อุปถัมภ์ความรู้, ศิลปะ, ดนตรี, ปัญญา และการเรียนรู้ เป็นพระชายาของพระพรหม และเป็นหนึ่งในตรีเทวีร่วมกับพระลักษมีและพระปารวตี ช่วยเหลือตรีมูรติในการสร้าง รักษา และทำลายเอกภพ ตามลำดับ

พระสุรัสวดี เป็นเทพีที่ปรากฏในคัมภีร์ฤคเวท โดยยังมีความสำคัญและได้รับการนับถือเรื่อยมาตั้งแต่ยุคพระเวทจนถึงสมัยใหม่ ชาวฮินดูบางกลุ่มได้เฉลิมฉลองในเทศกาลวสันตปัญจมี ( "วันที่ห้าของฤดูใบไม้ผลิ") เพื่อบูชาพระองค์

นอกจากนี้ พระสุรัสวดี ยังได้รับการเคารพจากศาสนิกชนเชนในแถบภาคกลางและภาคตะวันตก รวมทั้งยังได้รับการนับถือจากพุทธศาสนิกชนบางกลุ่มด้วย ด้วยความที่เป็นเทพีแห่งศิลปวิทยา จึงให้มีผู้นับถือนอกเหนือไปจากประเทศอินเดีย เช่น ญี่ปุ่น, เวียดนาม, บาหลี (อินโดนีเซีย) และพม่า โดยเฉพาะในญี่ปุ่นที่รับพระสรัสวดี มาเป็นเทพีในพุทธศาสนาแบบญี่ปุ่นและลัทธิชินโต เรียกว่า "เบ็นไซเต็ง"

## อ้างอิง

## แหล่งข้อมูลอื่น
* 

หมวดหมู่:เทวีในศาสนาฮินดู
หมวดหมู่:เทวดาในศาสนาพุทธ
หมวดหมู่:ลัทธิศักติ
สมาคมนักข่าวแห่งประเทศไทย

**สมาคมนักข่าวแห่งประเทศไทย** เป็นองค์กรวิชาชีพของสื่อมวลชนไทย ก่อตั้งเมื่อ พ.ศ. 2498 และต่อมาได้รวมกับสมาคมนักหนังสือพิมพ์แห่งประเทศไทย กลายเป็นสมาคมนักข่าวนักหนังสือพิมพ์แห่งประเทศไทย เมื่อวันที่ 2 มีนาคม พ.ศ. 2543

สมาคมนักข่าวฯ ก่อตั้งขึ้นเนื่องจากสมาชิกสมาคมหนังสือพิมพ์แห่งประเทศไทยกลุ่มหนึ่ง รู้สึกว่าสมาคมหนังสือพิมพ์ฯ นั้นถูกครอบงำโดยอำนาจทางการเมือง
อีกทั้งไม่พึงพอใจในการแถลงงบดุลอย่างคลุมเครือในการประชุมสามัญประจำปี จนถึงขั้นประท้วง "วอล์กเอาท์" เดินออกจากห้องประชุมจนเกือบหมด ไม่กี่วันหลังจากนั้น นักข่าวนักหนังสือพิมพ์ส่วนหนึ่งได้จับกลุ่มกันคิดที่จะก่อตั้งสมาคมใหม่ ที่มีวัตถุประสงค์ตรงกับ อุดมการณ์ของตน และใช้ชื่อว่า "สมาคมนักข่าวแห่งประเทศไทย"

นายกสมาคมคนแรกคืออิศรา อมันตกุล

## อ้างอิง

หมวดหมู่:สื่อมวลชน
นักข่าว
หมวดหมู่:องค์กรวิชาชีพ
หมวดหมู่:องค์การที่ก่อตั้งในปี พ.ศ. 2448
หมวดหมู่:สิ้นสุดในปี พ.ศ. 2543
สมาคมนักหนังสือพิมพ์แห่งประเทศไทย

**สมาคมนักหนังสือพิมพ์แห่งประเทศไทย** เป็นองค์กรวิชาชีพของสื่อมวลชนไทย ก่อตั้งเมื่อ พ.ศ. 2508 และต่อมาได้รวมกับสมาคมนักข่าวแห่งประเทศไทย กลายเป็นสมาคมนักข่าวนักหนังสือพิมพ์แห่งประเทศไทย เมื่อวันที่ 2 มีนาคม พ.ศ. 2543

## ทำเนียบนายกสมาคมนักหนังสือพิมพ์แห่งประเทศไทย
# นายเฉลิม วุฒิโฆสิต พ.ศ. 2508, 2509, 2512, 2513
# นายเสฐียร พันธรังษี พ.ศ. 2510, 2511
# นายประสิทธิ์ ลุลิตานนท์ พ.ศ. 2514, 2515
# นางเสริมศรี เอกชัย พ.ศ. 2516, 2517, 2520
# นายโชติ มณีน้อย พ.ศ. 2518, 2519
# นายสมบูรณ์ วรพงษ์ พ.ศ. 2521, 2522
# นายกิตติ ชูพินิจ พ.ศ. 2523, 2524
# นายพอใจ ชัยะเวฬุ พ.ศ. 2525, 2526
# นายศุภเกียรติ ธารณกุล พ.ศ. 2527, 2528, 2538, 2539
# นายไตรรัตน์ สุนทรประภัสสร์ พ.ศ. 2529, 2530
# นายบัณฑิต รัชวัฒนะธานินทร์ พ.ศ. 2531, 2532, 2534, 2535
# นายเชาว์ รูปเทวินทร์ พ.ศ. 2533
# นายสุทิน กาญจนไพบูลย์ พ.ศ. 2536, 2537
# นายสมาน สุดโต พ.ศ. 2540
# นายสุวัฒน์ ทองธนากุล พ.ศ. 2541, 2542

## อ้างอิง

หมวดหมู่:สื่อมวลชน
นักหนังสือพิมพ์
หมวดหมู่:องค์กรวิชาชีพ
หมวดหมู่:องค์การที่ก่อตั้งในปี พ.ศ. 2508
หมวดหมู่:สิ้นสุดในปี พ.ศ. 2543
สมาคมนักข่าวนักหนังสือพิมพ์แห่งประเทศไทย

**สมาคมนักข่าวนักหนังสือพิมพ์แห่งประเทศไทย** เป็นองค์กรวิชาชีพของสื่อมวลชนไทย ก่อตั้งขึ้นเมื่อวันที่ 2 มีนาคม พ.ศ. 2543 โดยการรวมกันของสมาคมนักข่าวแห่งประเทศไทยกับสมาคมนักหนังสือพิมพ์แห่งประเทศไทย โดยมีเป้าหมายเพื่อเสริมสร้างความเป็นเอกภาพในองค์กรวิชาชีพสื่อสารมวลชน ให้สามารถทำหน้าที่ผดุงไว้ซึ่งมาตรฐานทางวิชาชีพ และจริยธรรมของสื่อมวลชนไทยได้อย่างเข้มแข็งยิ่งขึ้น

## ทำเนียบนายกสมาคม
ทำเนียบนายกสมาคมนักข่าวนักหนังสือพิมพ์แห่งประเทศไทย เรียงลำดับตามปีที่ดำรงตำแหน่ง

## หมายเหตุ


## อ้างอิง

## แหล่งข้อมูลอื่น
* สมาคมนักข่าวนักหนังสือพิมพ์แห่งประเทศไทย

หมวดหมู่:สื่อมวลชน
น
หมวดหมู่:องค์กรวิชาชีพ
หมวดหมู่:องค์การที่ก่อตั้งในปี พ.ศ. 2543
เพ็ญนภา ทรัพย์เจริญ

**แพทย์หญิงเพ็ญนภา ทรัพย์เจริญ** เป็นแพทย์แผนปัจจุบันคนแรกของไทยที่บุกเบิกนำเอาสมุนไพรมาใช้ร่วมกับการรักษาแบบแผนปัจจุบัน ในโรงพยาบาลวังน้ำเย็นจังหวัดสระแก้วและเป็นผู้ก่อตั้งสถาบันการแพทย์แผนไทยซึ่งทำให้ศาสตร์องค์ความรู้ด้านการแพทย์แผนไทยที่ถึงหลงลืมไปนานกลับมาได้ความนิยมอีกครั้งหนึ่ง อีกทั้งยังได้รับเลือกเป็นแพทย์ดีเด่นชนบท ประจำปี พ.ศ. 2529 จากคณะแพทย์ศาสตร์ศิริราชพยาบาล มหาวิทยาลัยมหิดล และแพทย์ดีเด่นในโรงพยาลประจำอำเภอ ประจำปี 2527 จากแพทยสมาคมแห่งประเทศไทยในพระบรมราชูถัมภ์ และแพทย์สตรีที่มีผลงานดีเด่นทางด้านสังคมชนบทประจำปี 2529 จากสมาคมแพทย์สตรีแห่งประเทศไทยในพระบรมราชูปถัมภ์

## ประวัติ
เกิดเมื่อวันที่ 27 พฤษภาคม พ.ศ. 2495 

การศึกษา: ปริญญาตรี แพทย์ศาสตร์บัณฑิต (เกียรตินิยม) มหาวิทยาลัยสงขลานครินทร์ ปริญญาโท  บริหารการสาธารณสุขมูลฐานมหาบัณฑิต  มหาวิทยาลัยมหิดล

ประวัติทำงาน: ผู้อำนวยการโรงพยาบาลวังน้ำเย็น จังหวัดสระแก้ว นายแพทย์สาธารณสุขจังหวัดปราจีนบุรี นายแพทย์ใหญ่กรมการแพทย์ และผู้อำนวยการสถาบันการแพทย์แผนไทย ช่วยอธิบดีกรมแพทย์แผนไทย  และผู้อำนวยการสถาบันการแพทย์แผนไทย
ผู้อำนวยการสถาบันการแพทย์แผนไทย สำนักงานปลัดกระทรวงสาธารณสุข รองอธิบดีกรมพัฒนาการแพทย์แผนไทยและการแพทย์ทางเลือก สาธารณสุขนิเทศสำนักงานปลัดกระทรวงสาธารณสุข (Senior Medical Supervisors)

ถึงแก่กรรมด้วยโรคมะเร็งท่อน้ำดี เมื่อวันที่ 2 เมษายน พ.ศ. 2551 สิริรวมอายุได้ 56 ปี มีพิธีพระราชทานเพลิงศพเมื่อวันที่ 5 เมษายน พ.ศ. 2551 ณ วัดชลประทานรังสฤษดิ์

## เครื่องราชอิสริยาภรณ์

## อ้างอิง

http://www.siamherbtech.com/?cid=137117 

หมวดหมู่:ข้าราชการพลเรือนชาวไทย
หมวดหมู่:แพทย์ชาวไทย
หมวดหมู่:บุคคลจากคณะแพทยศาสตร์ มหาวิทยาลัยสงขลานครินทร์
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:เสียชีวิตจากมะเร็งท่อน้ำดี
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรพรรดิมาลา
หมวดหมู่:แพทย์หญิงชาวไทย
ฮิเดกิ โทดากะ

**ฮิเดกิ โทดากะ** () นักมวยสากลชาวญี่ปุ่น เกิดเมื่อ 16 มีนาคม พ.ศ. 2516 ที่เมืองมิยาซากิ‎ จังหวัดมิยาซากิ‎ ประเทศญี่ปุ่น สถิติการชก 26 ครั้ง ชนะ 21 (น็อค 10) เสมอ 1 แพ้ 4

## เกียรติประวัติ

* แชมป์ญี่ปุ่นรุ่นไลท์ฟลายเวท (2539)
* แชมป์โลก WBA รุ่นซูเปอร์ฟลายเวท
** ชิง 31 กรกฎาคม 2542 ชนะคะแนน เฮซุส โรฮัส ที่ ญี่ปุ่น
** ป้องกันแชมป์ครั้งที่ 1, 7 พฤศจิกายน 2542 ชนะคะแนน อากิฮิโกะ นาโงะ ที่ โตเกียว
** ป้องกันแชมป์ครั้งที่ 2, 23 เมษายน 2543 ชนะทีเคโอ หยกไท ศิษย์ อ. ยก 11 ที่ ญี่ปุ่น
** เสียแชมป์ 9 ตุลาคม 2543 แพ้น็อก เลโอ กาเมซ ยก 7 ที่ นาโงยะ
* แชมป์เฉพาะกาล WBA รุ่นแบนตัมเวท 
** ชิง (ที่ว่าง) 4 ตุลาคม 2546 ชนะคะแนน เลโอ กาเมซ ที่ โตเกียว
** เสียแชมป์ 6 มีนาคม 2547 แพ้คะแนน ฆูลิโอ ซาราเต ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นซูเปอร์ฟลายเวท เมื่อ 28 มีนาคม 2542 เสมอโดยเทคนิค กับ เฮซุส โรฮัส ยก 4 ที่ ญี่ปุ่น

## อ้างอิง

* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA

หมวดหมู่:บุคคลจากมิยาซากิ‎
จตุพล ภูอภิรมย์

**จตุพล ภูอภิรมย์** (25 พฤศจิกายน พ.ศ. 2494 – 20 มีนาคม พ.ศ. 2524)  เป็นอดีตนักแสดงชายชาวไทย

จตุพลได้รับรางวัลตุ๊กตาเงิน สาขานักแสดงหน้าใหม่ ประจำปี พ.ศ. 2520 จากเรื่อง ทองพูน โคกโพ ราษฎรเต็มขั้น และได้รับรางวัลตุ๊กตาทอง สาขานักแสดงนำชายยอดเยี่ยม จากเรื่อง เงาะป่า ประจำปี พ.ศ. 2523

## ประวัติ
จตุพล ภูอภิรมย์ ภูมิลำเนา เกิดที่ จังหวัดชัยนาท เข้าศึกษาระดับชั้นมัธยมศึกษาที่ โรงเรียนวัดสุทธิวราราม โรงเรียนสันติราษฎร์บำรุง แล้วเดินทางไปศึกษาต่อที่ประเทศอินเดียเป็นเวลาสั้นๆ ก่อนจะกลับมาศึกษาต่อที่โรงเรียนวัดสุทธิวราราม และคณะรัฐศาสตร์ มหาวิทยาลัยรามคำแหง เข้าสู่วงการจากการเป็นนายแบบโฆษณายาสีฟันใกล้ชิด เมื่อ พ.ศ. 2518-2519 และได้งานแสดงละครโทรทัศน์ทางช่อง 4 บางขุนพรหม 

จตุพล ภูอภิรมย์ แสดงภาพยนตร์เรื่องแรก เรื่อง ทองพูน โคกโพ ราษฎรเต็มขั้น (2520) กำกับโดยหม่อมเจ้าชาตรีเฉลิม ยุคล โดยได้แสดงบทบาทที่เดิมสรพงศ์ ชาตรี จะเป็นผู้เล่น แต่บังเอิญไม่มีคิวแสดงว่าง จากภาพยนตร์เรื่องนี้จตุพลได้รับรางวัลตุ๊กตาเงิน ในสาขานักแสดงดาวรุ่ง 

## การเสียชีวิต
จตุพล ภูอภิรมย์ มีผลงานแสดงภาพยนตร์ประมาณ 25 เรื่อง ก่อนจะเสียชีวิตอย่างกะทันหันในปี พ.ศ. 2524 เนื่องจากอุบัติเหตุทางรถยนต์ โดยภาพยนตร์เรื่อง "เงาะป่า"  กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล และเปี๊ยก โปสเตอร์ ได้รับรางวัลตุ๊กตาทอง สาขานักแสดงนำชายยอดเยี่ยม ประจำปี พ.ศ. 2523 แต่จตุพลไม่ได้รับรางวัล เนื่องจากประสบอุบัติเหตุทางรถยนต์เสียชีวิตเสียก่อน ต่อมาได้นักแสดงรุ่นน้องที่มีหน้าตาคล้ายกัน อโนเชาว์ ยอดบุตร มารับช่วงแทน

## ผลงานภาพยนตร์

* ทองพูน โคกโพ ราษฎรเต็มขั้น (2520) รับบท ทองพูน โคกโพ
* ชาติผยอง (2521) รับบท ลัคกี้ แจ๊ค
* เมียหลวง (2521) รับบท ดร อนิรุทธิ์
* อีหนูเขี้ยวเสน่ห์ (2521) รับบท ตุ๊
* กัปตันเรือปู (2521) รับบท ขาน
* สัญชาตญาณโหด (2522) รับบท ทศ
* พรุ่งนี้ก็สายเกินไป (2522) รับบท สกันต์
* ดอกโสนบานเช้า (2523) รับบท ปีนะ
* พรุ่งนี้ฉันจะรักคุณ (2523) รับบท นนท์
* อารีดัง (2523) รับบท ร.อ. พงษ์พันธ์ เทวาพิทักษ์
* วัยสวิง (2523) รับบท พัลลภ มโนรส (เอ็ด)
* หลวงตา (2523) รับบท บุญหลง
* ถึงอย่างไรก็รัก (2523) รับบท ลอย
* ภูตพิศวาส (2523) รับบท มารุต
* เงาะป่า (2523) รับบท ซมพลา
* นักเลงตาทิพย์ (2523) รับบท ร.ต.อ.ไชยยันต์
* ขบวนการแก้จน (2524) รับบท ประชา
* นานแค่ไหนก็ยังรัก (2524) รับบท จักรี วานิชกุล
* ทัดดาวบุษยา (2524) รับบท ยอดขวัญ
* เงินปากผี (2524) รับบท พิภพ
* รักพยาบาท (2524) รับบท สันต์
* เจ้าแม่สาริกา (2524)
* เพชรพระอุมา (2524) รับบท พรานชด
* ยอดรักผู้กอง (2524) รับบท พัน น้ำสุพรรณ

## ผลงานละครโทรทัศน์
* อีสา ช่อง 4 (2517) รับบท หม่อมราชวงศ์รวีช่วงโชติ รวีวาร
* บัวแก้วบัวทอง ช่อง 7 (2519)
* กฎแห่งกรรม ช่อง 7 (2519)

## ผลงานโฆษณา
* ยาสีฟันใกล้ชิด (2518-2519)

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:บุคคลจากจังหวัดชัยนาท
หมวดหมู่:บุคคลจากโรงเรียนวัดสุทธิวราราม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
นาท ภูวนัย

นายกองเอก **อุดมพร คชหิรัญ** หรือ **นาท ภูวนัย** (2 มิถุนายน พ.ศ. 2489 – 16 ตุลาคม พ.ศ. 2568) เป็นนักแสดงชาวไทย เคยได้รับรางวัลตุ๊กตาทอง สาขานักแสดงนำชายยอดเยี่ยม ประจำปีพุทธศักราช 2516–2517 จากเรื่องไม่มีสวรรค์สำหรับคุณ คู่กับ ภาวนา ชนะจิต และ ภัทราวดี ศรีไตรรัตน์ นอกจากนี้ยังเคยเป็นรองผู้ว่าราชการจังหวัดประจวบคีรีขันธ์

## ประวัติ
นาท ภูวนัย เกิดเมื่อวันที่ 2 มิถุนายน พ.ศ. 2489 เป็นบุตรของ พันตำรวจเอก (พิเศษ) ศิริ คชหิรัญ ป.ม.,ป.ช.,ท.จ. อดีตผู้ว่าราชการจังหวัดยะลา กับ นางพรรณพิมพ์ คชหิรัญ เป็นหลานปู่ ขุนจงใจหาญ (แม้น คชหิรัญ) จบการศึกษาระดับมัธยมศึกษาปีที่ 8 ที่โรงเรียนสันติราษฎร์บำรุง (ต่อมาเปลี่ยนชื่อเป็น โรงเรียนสันติราษฎร์วิทยาลัย) และคณะรัฐศาสตร์การปกครอง ที่วิทยาลัยซานเซบาสเตียน–เรกอเลตอส กรุงมะนิลา ประเทศฟิลิปปินส์ แล้วจึงได้รับราชการกรมการปกครอง กระทรวงมหาดไทย ดำรงตำแหน่งปลัดอำเภอและแสดงภาพยนตร์กับละครในเวลาเดียวกันโดยเริ่มจากละครการกุศลทางช่อง 7 เรื่อง *ลาก่อนน่านเจ้า* และภาพยนตร์เรื่อง *แม่ศรีไพร* คู่กับ เพชรา เชาวราษฎร์ จากนั้นจึงมีผลงานทางจอเงินและจอแก้วต่อมาอีกหลายเรื่องโดยรับบทเป็นพระเอก, พระรอง และบทประกบ ต่อมาได้ออกจากวงการบันเทิงและรับราชการจนเกษียณอายุในปีพุทธศักราช 2549 ในตำแหน่งรองผู้ว่าราชการจังหวัดประจวบคีรีขันธ์ 

เมื่อ พ.ศ. 2550 ได้ลงสมัครสมาชิกสภาผู้แทนราษฎร จังหวัดชัยภูมิ เขต 2 ในนามพรรคเพื่อแผ่นดิน แต่ไม่ได้รับเลือก                          

ชีวิตส่วนตัว สมรสกับ นิตยา ปานะถึก อดีตรองนายกเหล่ากาชาดจังหวัดประจวบคีรีขันธ์ และ อดีตรองประธานแม่บ้านมหาดไทยจังหวัดประจวบคีรีขันธ์ มีบุตรธิดารวม 4 คน หนึ่งในนั้น คือ จารุศิริ ภูวนัย ซึ่งเป็นนักแสดงเช่นกัน

ช่วงบั้นปลายชีวิต นาทยังมีผลงานทางละครเป็นระยะ ๆ จนกระทั่งถึงแก่อนิจกรรมด้วยภาวะปอดบวมน้ำเมื่อวันที่ 16 ตุลาคม พ.ศ. 2568 สิริอายุ 79 ปี

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 8 กุมภาพันธ์ พ.ศ. 2569 ณ วัดมัชฌันติการาม เขตบางซื่อ กรุงเทพมหานคร

## ผลงาน

### งานราชการ
*รองผู้ว่าราชการจังหวัดประจวบคีรีขันธ์
*ผู้ตรวจราชการกรมการปกครอง
*นายอำเภอเมืองชัยภูมิ จังหวัดชัยภูมิ
*นายอำเภอเมืองชัยนาท จังหวัดชัยนาท
*นายอำเภอบางคล้า จังหวัดฉะเชิงเทรา
*นายอำเภอบางเลน จังหวัดนครปฐม
*นายอำเภอพร้าว จังหวัดเชียงใหม่
*นายอำเภอพระยืน จังหวัดขอนแก่น
*ปลัดอำเภอเมืองนครนายก จังหวัดนครนายก
*ปลัดอำเภอสามโคก จังหวัดปทุมธานี
*ปลัดอำเภอลอง จังหวัดแพร่

### งานบันเทิง

#### การแสดง

##### ภาพยนตร์

##### ละคร

#### ผู้กำกับการแสดง
* แผ่นดินสีทอง ปี 2521

## รางวัล
* รางวัลตุ๊กตาทอง (พระสุรัสวดี) ประเภทนักแสดงนำฝ่ายชาย จากภาพยนตร์เรื่อง "ไม่มีสวรรค์สำหรับคุณ" ประจำปี พ.ศ. 2516

## เครื่องราชอิสริยาภรณ์

## อ้างอิง

## แหล่งข้อมูลอื่น
* นาท ภูวนัย พระเอกมาดเท่ห์ สุดสมาร์ท 
* นาท ภูวนัย

หมวดหมู่:บุคคลจากจังหวัดพระนคร
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:พรรคเพื่อแผ่นดิน
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:นักแสดงที่ใช้นามแฝง
มาลินี สุขเวชชวรกิจ

แพทย์หญิง **มาลินี สุขเวชชวรกิจ** (เกิด 15 กันยายน พ.ศ. 2480) อดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์  อดีตรองผู้ว่าราชการกรุงเทพมหานคร และอดีตสมาชิกวุฒิสภาจังหวัดนครสวรรค์

## ประวัติ
มาลินี เกิดเมื่อวันที่ 15 กันยายน พ.ศ. 2480 สำเร็จการศึกษาแพทยศาสตรบัณฑิต จากคณะแพทย์ศาสตร์ศิริราชพยาบาล มหาวิทยาลัยแพทยศาสตร์ ประกาศนียบัตรอายุรกรรมทั่วไป (Residency Training in Internal Medicine ) Beekman Downtown Hospital,NYC, USA และประกาศนียบัตรอบรมสาขาโรคหัวใจ โดยได้รับทุนจากองค์การอนามัยโลก WHO จาก Green Lane Hospital ประเทศนิวซีแลนด์

นอกจากนั้นยังผ่านการศึกษาอบรมหลักสูตรการเมืองการปกครองระบอบประชาธิปไตย สำหรับนักบริหารระดับสูง รุ่นที่ 4 สถาบันพระปกเกล้า หลักสูตรประกาศนียบัตรกฎหมายมหาชน รุ่น 13 มหาวิทยาลัยธรรมศาสตร์ และปริญญาโท รัฐศาสตร์ (การเมืองการปกครอง) จากมหาวิทยาลัยสุโขทัยธรรมาธิราช

ด้านชีวิตครอบครัวสมรสกับนายแพทย์ สุนทร สุขเวชชวรกิจ

## การทำงาน
แพทย์หญิง มาลินี รับราชการเป็นแพทย์อายุรศาสตร์ สังกัดกระทรวงสาธารณสุข ประจำโรงพยาบาลพระปกเกล้า จังหวัดจันทบุรี และโรงพยาบาลสวรรค์ประชารักษ์ จังหวัดนครสวรรค์ เคยดำรงตำแหน่งผู้อำนวยการโรงพยาบาลปากน้ำโพ โรงพยาบาลสวรรค์ประชารักษ์ และเป็นผู้ทรงคุณวุฒิระดับ 10 ด้านเวชกรรม กระทรวงสาธารณสุข เป็นผู้ร่วมก่อตั้งสถาบันรับรองคุณภาพสถานพยาบาล (องค์การมหาชน)

ต่อมาได้เริ่มต้นทำงานการเมือง โดยการสมัครรับเลือกตั้งเป็นสมาชิกวุฒิสภา จังหวัดนครสวรรค์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้รับเลือกตั้งเป็นสมัยแรก และได้ดำรงตำแหน่งประธานกรรมาธิการประธานคณะกรรมาธิการการสาธารณสุข วุฒิสภา ต่อมาได้เข้าร่วมงานกับพรรคประชาธิปัตย์ และได้รับเลือกตั้งเป็นสมาชิกสภาผู้แทนราษฎร แบบสัดส่วนกลุ่ม 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

### สมาชิกวุฒิสภา
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนครสวรรค์

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์ส่วนตัวของพ.ญ.มาลินี สุขเวชชวรกิจ 

หมวดหมู่:แพทย์ชาวไทย
หมวดหมู่:แพทย์หญิงชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาจังหวัดนครสวรรค์
หมวดหมู่:รองผู้ว่าราชการกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากสถาบันพระปกเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วอลอดือมือร์ ซือดอแรนกอ

**วอลอดือมือร์ แปตรอวึช ซือดอแรนกอ** () นักมวยสากลชาวยูเครน สถิติการชก 27 ครั้ง ชนะ 22 (น็อก 7) เสมอ 2 แพ้  3

## ประวัติ

ได้เหรียญทองแดงในการแข่งขันมวยสากลสมัครเล่นรุ่นฟลายเวท กีฬาโอลิมปิกที่ ซิดนีย์ พ.ศ. 2543 และได้เหรียญเงินในการแข่งขันมวยสากลสมัครเล่นชิงแชมป์โลกเมื่อ พ.ศ. 2544 ไซโดเรนโกได้ครองแชมป์โลกที่ว่าง WBA รุ่นแบนตัมเวท ใน พ.ศ. 2548 และป้องกันตำแหน่งไว้ได้ 6 ครั้ง ก่อนจะเสียตำแหน่งใน พ.ศ. 2551

## เกียรติประวัติ
* เหรียญทองแดงมวยสากลสมัครเล่นกีฬาโอลิมปิกที่ ซิดนีย์ พ.ศ. 2543 (แพ้ วิจารณ์ พลฤทธิ์ ของ ไทย)
* แชมป์ WBA Intercontinental (แชมป์เงา WBA) และแชมป์สมาคมมวยทวีปยุโรป (EBA) รุ่นแบนตัมเวท
** ชิง (ที่ว่าง) , 17 กุมภาพันธ์ 2547 ชนะคะแนน มอยเซส กัสโตร () ที่ ฮันเซฮัลเลอ ลือเบ็ค ประเทศเยอรมนี​
** ป้องกันแชมป์ครั้งที่ 1 , 18 พฤษภาคม 2547 ชนะคะแนน โจเซฟ อักเบโก () ที่ ฮันเซฮัลเลอ ลือเบ็ค ประเทศเยอรมนี
** สละแชมป์​
* คัดเลือกผู้ท้าชิงแชมป์โลก WBA รุ่นแบนตัมเวท​ 
** ชิง (ที่ว่าง) , 26 ตุลาคม 2547 ชนะคะแนน เลโอ กาเมซ () ที่ ออแอ็สพีเออาเรนา ร็อสท็อค ประเทศเยอรมนี (เพื่อหาผู้ท้าชิงแชมป์โลกตำแหน่งว่างกับแชมป์เฉพาะกาล)​
* แชมป์โลก WBA รุ่นแบนตัมเวท
** ชิง (ที่ว่าง) , 26 กุมภาพันธ์ 2548 ชนะคะแนน ฆูลิโอ ซาราเต () ที่ บาร์เคลย์การ์ดอาเรนา ฮัมบวร์ค ประเทศเยอรมนี
** ป้องกันแชมป์ครั้งที่ 1 , 26 พฤศจิกายน 2548 ชนะคะแนน โฆเซ เด เฆซุส โลเปซ () ที่ อ็อสเทอมันน์อาเรนา เลเวอร์คูเซิน ประเทศเยอรมนี
** ป้องกันแชมป์ครั้งที่ 2 , 11 มีนาคม 2549 เสมอกับ ริการ์โด กอร์โดบา () ที่ บาร์เคลย์การ์ดอาเรนา ฮัมบวร์ค ประเทศเยอรมนี
** ป้องกันแชมป์ครั้งที่ 3 , 15 กรกฎาคม 2549 ชนะคะแนน พูนสวัสดิ์ กระทิงแดงยิม () ที่ บาร์เคลย์การ์ดอาเรนา ฮัมบวร์ค ประเทศเยอรมนี
** ป้องกันแชมป์ครั้งที่ 4 , 17 มีนาคม 2550 เสมอกับ ริการ์โด กอร์โดบา () ที่ ฮันส์ มาร์ติน ชเลอเยอร์ ฮัลเลอ ชตุทการ์ท ประเทศ​เยอรมนี​ 
** ป้องกันแชมป์ครั้งที่ 5 , 29 มิถุนายน 2550 ชนะน็อก เฌโรม อาร์นูลด์ () ยก 7 ที่ ปาเลส เดสปอร์ต เด มาร์แซย์ มาร์แซย์ ประเทศฝรั่งเศส​
** ป้องกันแชมป์ครั้งที่ 6 , 10 มกราคม 2551 ชนะคะแนน โนบูโตะ อิเกฮาระ () ที่ ศูนย์กีฬาในร่มจังหวัดโอซากะ โอซากะ ประเทศญี่ปุ่น 
** เสียแชมป์ , 31 พฤษภาคม 2551 แพ้คะแนน อันเซลโม โมเรโน () ที่ คัสเตโลดึสเซิลดอร์ฟ ดึสเซิลดอร์ฟ ประเทศเยอรมนี
* แชมป์ WBC International (แชมป์เงา WBC) รุ่นซูเปอร์ฟลายเวท
** ชิง (ที่ว่าง) , 28 สิงหาคม 2553 ชนะคะแนน มึบวานา มาทุมลา () ที่ จตุรัสเอกราช เคียฟ ประเทศยูเครน​
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นแบนตัมเวท , 2 พฤษภาคม 2552 แพ้คะแนน อันเซลโม โมเรโน () ที่ ฮัลเลอซีเบ็น เบรเมิน ประเทศเยอรมนี
** ชิงแชมป์ WBC Continental Americas รุ่นแบนตัมเวท (ที่ว่าง)​ , 4 ธันวาคม 2553 แพ้ทีเคโอ​ โนนิโต โดแนร์ () ยก 4 ที่ ฮอนด้าเซนเตอร์ แอนะไฮม์ สหรัฐ

## อ้างอิง

* สถิติการชก boxrec.com 
* sportenote.com 
* วิดีโอการชกชิงรองแชมป์โลกกับ เลโอ การ์เมซ 

หมวดหมู่:นักมวยสากลชาวยูเครน
หมวดหมู่:แชมป์โลก WBA
หมวดหมู่:นักมวยสากลสมัครเล่นชาวยูเครน
หมวดหมู่:นักกีฬาเหรียญทองแดงโอลิมปิก
หมวดหมู่:ฝาแฝด
หมวดหมู่:บุคคลจากแคว้นซาปอริฌเฌีย
หมวดหมู่:นักกีฬาโอลิมปิกทีมชาติยูเครน
หมวดหมู่:แชมป์เงา WBC
หมวดหมู่:แชมป์เงา WBA
อับดุล ราซัก ฮุซเซน

**ตุน ฮาจี อับดุล ราซัก บิน ดาโตะก์ ฮาจี ฮุซเซน** (, ; 11 มีนาคม ค.ศ. 1922 – 14 มกราคม ค.ศ. 1976) เป็นนักการเมืองชาวมาเลเซียที่ดำรงตำแหน่งนายกรัฐมนตรีมาเลเซียคนที่ 2 ในเดือนกันยายน ค.ศ. 1970 จนกระทั่งเสียชีวิตในเดือนมกราคม ค.ศ. 1976 เขายังดำรงตำแหน่งรองนายกรัฐมนตรีมาเลเซียคนแรกในเดือนสิงหาคม ค.ศ. 1957 ถึงกันยายน ค.ศ. 1970 เขาได้รับการกล่าวถึงในฐานะบิดาแห่งการพัฒนา

อับดุล ราซักมีส่วนเกี่ยวข้องต่อการจัดตั้งแนวร่วมแห่งชาติ ซึ่งเป็นพรรคการเมืองรัฐบาลผสมที่มีอำนาจในประเทศมาเลเซีย อับดุล ราซัดยังมีชื่อเสียงจากการเปิดตัวนโยบายเศรษฐกิจใหม่มาเลเซีย (MNEP)

นาจิบ ราซัก ลูกชายคนแรกของเขา กลายเป็นนายกรัฐมนตรีคนที่ 6 ใน ค.ศ. 2009 นาจิบกลายเป็นนายกรัฐมนตรีมาเลเซียคนแรกที่เป็นผู้สืบสันดานของอดีตนายกรัฐมนตรี

## ชีวิตช่วงต้นและการศึกษา
อับดุล ราซักเกิดที่หมู่บ้านกัมปุงปูเลาเกอลาดี ทางตะวันตกเฉียงเหนือของเปอกัน รัฐปะหัง ในวันที่ 11 มีนาคม ค.ศ. 1922 โดยเป็นลูกคนแรกจากสองคนของยังดีโฮร์มัต โอรังกายา อินเดรา ชะฮ์บันดาร์ เกอ-9, ดาโตะก์ ฮุซเซน บิน โมฮ์ด ตาอิบ กับดาติน ฮาจะฮ์ เตะฮ์ ฟาตีมะฮ์ บินต์ ดาวุด ชนชั้นสูงที่สืบตระกูลจาก *[[โอรังกายา อินเดรา ชะฮ์บันดาร์]]* อับดุล ราซักศึกษาที่วิทยาลัยมลายูกัวลากังซาร์

หลังเข้าร่วมบริการการจัดการมาเลย์ (Malay Administrative Service) ใน ค.ศ. 1939 เขาได้รับรางวัลทุนการศึกษาที่วิทยาลัยราฟเฟิลส์ในสิงคโปร์เมื่อ ค.ศ. 1940 แต่ต้องหยุดเรียนในช่วงเริ่มต้นของสงครามโลกครั้งที่สอง ในช่วงสงคราม เขาช่วยจัดการหน่วยต่อต้าน''วาตานียะฮ์''ในรัฐปะหัง

หลังสงครามโลกครั้งที่สองสิ้นสุดลง อับดุล ราซักเดินทางออกจากสหราชอาณาจักรใน ค.ศ. 1947 เพื่อศึกษากฎหมาย ใน ค.ศ. 1950 เขาได้รับปริญญาทางกฎหมายและมีคุณสมบัติเป็นทนายความที่ Lincoln's Inn ในลอนดอน ในช่วงที่ศึกษาในอังกฤษ อับดุล ราซักเข้าเป็นสมาชิกพรรคแรงงานอังกฤษแลพเป็นหัวหน้านักศึกษาคนสำคัญในสมาคมมลายูแห่งบริเตนใหญ่ (Malay Association of Great Britain) เขายังเป็นผู้จัดตั้งมาลายันฟอรัมด้วย

## เสียชีวิต
อับดุล ราซักได้รับการวินิจฉัยว่าเป็นมะเร็งเม็ดเลือดขาว แต่เก็บไว้เป็นความลับตั้งแต่ ค.ศ. 1969

ตอนที่กำลังหาวิธีการรักษาทางการแพทย์ในลอนดอนนั้น อับดุล ราซักเสียชีวิตขณะดำรงตำแหน่งในวันที่ 14 มกราคม ค.ศ. 1976 เขาได้รับฉายาหลังเสียชีวิตว่า *บาปะเปิมบางูนัน* ('บิดาแห่งการพัฒนา') จากนั้นจึงมีการฝังศพของเขาที่สุสานวีรบุรุษ () ใกล้มัสยิดเนอการา กัวลาลัมเปอร์.

## อ้างอิง

## แหล่งข้อมูลอื่น

* Tun Razak’s legacy – his vision, The Star, 2 March 2008.
* The band of brothers C. S. TAN, The Star, 2 March 2008.

หมวดหมู่:ชาวมาเลเซียเชื้อสายบูกิส
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:นายกรัฐมนตรีมาเลเซีย
หมวดหมู่:บุคคลจากรัฐปะหัง
ฮุซเซน อนน์

**ตุน ฮุซเซน บิน ดาโตะก์ อนน์** (; 12 กุมภาพันธ์ ค.ศ. 1922 – 29 พฤษภาคม ค.ศ. 1990) เป็นนายกรัฐมนตรีคนที่ 3 ของประเทศมาเลเซีย 

ฮุซเซน อนน์ เป็นบุตรของดาโตะก์ อนน์ จาอ์ฟาร์ (หนึ่งในผู้ร่วมก่อตั้งพรรคอัมโน) กับดาติน ฮาลีมะฮ์ ฮุซเซน เขาได้รับการศึกษาเบื้องต้นจากประเทศสิงคโปร์ และจบการศึกษาจากโรงเรียนภาษาอังกฤษจากเมืองโจโฮร์บะฮ์รู

## ครอบครัว
ฮุซเซน บิน อนน์เกิดในวันที่ 12 กุมภาพันธ์ ค.ศ. 1922 ที่โจโฮร์บะฮ์รู เป็นลูกของอนน์ จาอ์ฟาร์ (1895–1962) กับฮาลีมะฮ์ ฮุซเซน (1899–1988) พ่อของเขาเป็นนักสู้เพื่อเอกราชมาเลเซียและผู้ร่วมก่อตั้งองค์การมลายูรวมแห่งชาติ จาอ์ฟาร์ มูฮัมมัด ปู่ของเขา เป็นเมินเตอรีเบอซาร์แห่งรัฐยะโฮร์คนแรก ส่วนโรกายะฮ์ ฮานิม ย่าของเขา มาจากภูมิภาคคอเคซัสของจักรวรรดิออตโตมัน เธอน่าจะถูกเสนอเป็นนางสนมจากราชสำนักออตโตมันต่อสุลต่านแห่งรัฐยะโฮร์

นอกจากนี้ ฮุซเซนยังเป็นพี่เขยของอับดุล ราซัก ฮุซเซน ผู้ดำรงตำแหน่งนายกรัฐมนตรีคนก่อนหน้า ซึ่งฮุซเซนแต่งงานกับซูไฮละฮ์ นูฮ์ ลูกสาวของโมฮาเม็ด นูฮ์ โอมาร์ ประธานเดวันรักยัตคนแรก ใน ค.ศ. 1948 ส่วนอับดุล ราซักแต่งงานกับราฮะฮ์ นูฮ์ ลูกสาวอีกคนของโมฮาเม็ด นูฮ์

ฮุซเซนกับซูไฮละฮ์มีลูก 6 คน ซึ่งรวมถึงฮีชามมุดดิน ฮุซเซน ลูกคนที่ 4 ที่เป็นนักการเมืองอาวุโสของพรรคองค์การมลายูรวมแห่งชาติตั้งแต่คริสต์ทศวรรษ 1990 ดาติน โรไกยา ฮานิม ลูกสาวคนแรก (เกิด ค.ศ. 1949) เสียชีวิตจากมะเร็งเต้านมในวันที่ 17 กันยายน ค.ศ. 2005

## เสียชีวิต
ฮุซเซนเสียชีิวิตจากโรคหัวใจในวันที่ 29 พฤษภาคม ค.ศ. 1990 ที่ศูนย์การแพทย์ซีตัน เซาท์ซานฟรานซิสโก รัฐแคลิฟอร์เนีย ตอนอายุ 68 ปี ศพของเขาถูกฝังถัดจากอับดุล ราซัก ผู้ดำรงตำแหน่งคนก่อน ที่มากัมปะฮ์ลาวันใกล้มัสยิดเนอการา กัวลาลัมเปอร์

## อ้างอิง


หมวดหมู่:ชาวมาเลเซียเชื้อสายตุรกี
หมวดหมู่:ชาวมาเลเซียเชื้อสายเซอร์แคเชีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:นายกรัฐมนตรีมาเลเซีย
หมวดหมู่:บุคคลจากโจโฮร์บะฮ์รู
เคลพี

[thumb|right|เคลพีในเกม[เมกามิเทนเซย์ วาดโดยคาซึมะ คาเนโกะ]]

**เคลพี** () ปีศาจจำพวกพรายน้ำในนิทานพื้นบ้านของสกอตแลนด์ มีลักษณะเป็นม้าสีขาวหรือกึ่งคนกึ่งม้า  สิงสถิตย์อยู่ยังแม่น้ำ, ทะเลสาบ หรือ หนองน้ำ แหล่งน้ำจืดขนาดใหญ่

เคลพี จะล่อลวงคนที่หยุดพักที่ริมน้ำที่มันอาศัยอยู่  ขณะที่หยุดพักดื่มน้ำ มันจะปรากฏตัวเป็นม้าสีขาวที่สงบเสงี่ยม แต่เมื่อขึ้นขี่หลังมัน มันจะพาดำดิ่งสู่ก้นน้ำทันที จนบุคคลนั้นจมน้ำตาย ซึ่งเคลพีจะกินซากศพจนเหลือเพียงหัวใจหรือตับไว้ แต่ก็มีเรื่องของเคลพีที่แปลงร่างเป็นมนุษย์เพื่อแต่งงานกับหญิงสาว

เคลพี ยังมีชื่อเรียกอื่น ๆ ตามท้องถิ่นต่าง ๆ เช่น **นักเกิล** (Nuggle) **ชูพิลที** (Shoopiltee) **โยเกิล** (Njogel) **แทงกี** (Tangi) ในตำนานสแกนดิเนเวียเรียกว่า **Bäckahästen** (แปลว่า ม้าลำธาร) ในนอร์เวย์เรียก **nøkken** (หมายถึง พรายน้ำ)

เคลพี มีลักษณะคล้ายคลึงกับเซนทอร์, ลิมนาเดส และสคิลลา ในเทพปกรณัมกรีก และม้าบ้อง ในคติความเชื่อพื้นบ้านของล้านนา

## อ้างอิง
* McPherson, J. M. Primitive Beliefs in the North-East of Scotland. (London: Longmans, Green and Co., 1929.) Pages 61, 62, and 63.
* Rhys, John. Celtic Folklore: Welsh and Manx. (NY: Benjamin Blom, 1972.) Pages 243, 244, 285, and 434.
* Henderson, William. Notes on the Folklore of the Northern Counties of England and the Border. (Hendeln, Germany: Kraus Reprint Limited, 1967.) Page 272.

ค
Kel]]
ธงตริสตันดากูนยา

**ธงชาติตริสตันดากูนยา** เป็นธงสี่เหลี่ยมผืนผ้าพื้นสีน้ำเงิน กว้าง 1 ส่วน ยาว 2 ส่วน ที่มุมบนด้านคันธงมีภาพธงชาติสหราชอาณาจักร ที่ตอนปลายธงมีตราราชการของตริสตันดากูนยา เริ่มใช้เมื่อวันที่ 20 ตุลาคม พ.ศ. 2545 ตามประกาศของผู้ว่าการแห่งเซนต์เฮเลนาภายใต้พระปรมาภิไธยสมเด็จพระราชินีนาถเอลิซาเบธที่ 2

สิ่งสำคัญที่ควรกล่าวถึงก็คือรายละเอียดของตราราชการที่ปรากฏในธงนี้ ตราดังกล่าวเป็นตราโล่ ภายในมีรูปนกอัลบาทรอสสีขาว 2 ตัวบนพื้นครึ่งบนสีฟ้า และนกอย่างเดียวกันอีก 2 ตัวสีฟ้าบนพื้ขาวครึ่งล่าง กลางโล่มีรูปคล้ายสี่เหลี่ยมขนมเปียกปูนแบ่งครึ่งตอนบนเป็นสีขาว ตอนล่างเป็นสีฟ้า เบื้องบนของโล่มีรูปชุดเกราะส่วนศีรษะมีริ้วสะบัดประดับมงกุฎนาวีรูปเรือทริสตัน ซ้ายขวาของโล่ขนาบด้วยรูปกุ้งมังกรข้างละ 1 ตัว ตอนล่างสุดเป็นม้วนแพรแถบสีขาว จารึกคำขวัญประจำดินแดนของตนเองไว้ว่า "Our faith is our strength" แปลว่า "ความศรัทธาคือกำลังแห่งเรา"

ธงนี้ออกแบบโดย เกรแฮม บาร์แทรม (Graham Bartram) นักธัชวิทยาชาวสกอต

อนึ่ง ก่อนหน้านี้ตริสตันดากูนยาใช้ธงชาติเซนต์เฮเลนาประจำดินแดนของตน เพราะเป็นดินแดนภายใต้การปกครองของเซนต์เฮเลนา

## แหล่งข้อมูลอื่น
* 

ตริสตันดากูนยา
หมวดหมู่:ตริสตันดากูนยา
ปืนฉีดน้ำ

**ปืนฉีดน้ำ** เป็นปืนของเล่นชนิดหนึ่งที่ใช้แรงอัดในการฉีดน้ำและในปัจจุบันนี้ปืนฉีดน้ำยังมีหลายขนาดและหลายแบบให้เลือกมีตั้งแต่ขนาดเล็กที่มีแรงอัดน้อยไม่แรง จนไปถึงขนาดที่เป็นถังแกลลอนที่บรรจุน้ำได้มากและมีแรงอัดสูงที่มีอัตรายิงไกลและแรงโดยปืนฉีดน้ำ ปัจจุบันมักใช้ในการเล่นน้ำสงกรานต์นิยมกันอย่างแพร่หลายในประเทศไทย เพราะสนุกและพกพาง่ายและไม่ยุ่งยากเหมือนขันน้ำ ปืนฉีดน้ำส่วนใหญ่เด็กในประเทศไทยจะเล่นในประเพณีสงกรานต์ ในอดีตปืนฉีดน้ำทำจากโลหะและใช้ลูกยางในการบีบอัดน้ำสู่หัวฉีด

## อ้างอิง

## แหล่งข้อมูลอื่น

หมวดหมู่:ของเล่น
หมวดหมู่:สงกรานต์
หมวดหมู่:สงกรานต์ (ประเทศไทย)
หมวดหมู่:ตะจาน
ปืนยิงพลุ

thumb|250x250px|ปืนยิงนัดเดียวขนาด 12 เกจ บรรจุกระสุนทางท้ายลำกล้อง ยี่ห้อ Orion การออกแบบของปืนลูกซองรุ่นนี้เป็นแบบเดียวกับปืนลูกซองที่มีจำหน่ายทั่วไป โดยมีปลอกกระสุนสีแดงที่มองเห็นได้ชัดเจน
**ปืนยิงพลุ** () เป็นปืนที่มักนำมาใช้ในการแสดงจุดหรือใช้ในการขอความช่วยเหลือ ใช้ยิงขึ้นฟ้าเพื่อให้ผู้พบเห็นได้จากระยะไกล และให้เครื่องบินเห็นด้วยก็จะทำให้ช่วยเหลือได้ตรงจุดและไวกว่าเดิม ปืนยิงพลุมีกระสุนที่ใช้หลายสี (แต่โดยส่วนใหญ่แล้วมักจะใช้สีส้มกับสีแดง) ซึ่งในการทหารมักใช้สีที่แตกต่างในการบอกเหตุหรือระดับความเร่งด่วนแตกต่างกัน

หมวดหมู่:อุปกรณ์กู้ภัย
หมวดหมู่:การสื่อสารทางแสง
จัตุรัสทราฟัลการ์

**จัตุรัสทราฟัลการ์** (;  ) เป็นจัตุรัสสาธารณะในซิทีออฟเวสท์มินส์เตอร์, ลอนดอนกลาง ตั้งขึ้นในสตวรรษที่ 19 ในพื้นที่ที่ในอดีตรู้จักในชื่อแชร์ริงครอสส์ ชื่อของจัตุรัสนั้นตั้งขึ้นเพื่อระลึกถึงยุทธนาวีที่ตราฟัลการ์ ที่ซึ่งเป็นชัยชนะของกองทัพเรือหลวงของอังกฤษในสงครามนโปเลียนิก เหนือฝรั่งเศส และ สเปน เมื่อปี 1805 ที่หาดของแหลมตราฟัลการ์

บริเวณรอบ ๆ จัตุรัสนี้เป็นสถานที่สำคัญมาตั้งแต่ทศวรรษที่ 1200 ระยะทางที่วัดจากแชร์ริงครอสส์ถูกใช้เป็นหมุดสถานที่เป็นเวลาหลายศตวรรษ ใจกลางของจัตุรัสคือเนลซันส์คอลัมน์ซึ่งสูง 52 เมตร ล้อมรอบด้วยรูปปั้นสิงโตสี่ตัว อาคารหลัก ๆ ที่หันหน้าเข้าสู่จัตุรัสนี้ได้แก่ หอศิลป์แห่งชาติ, เซนท์มาร์ตินอินเดอะฟีลดส์, แคนาดาเฮาส์ และ เซาธ์แอฟริกาเฮาส์

## ชื่อ
จัตุรัสนี้ได้ชื่อมาจากยุทธนาวีที่ตราฟัลการ์ สงครามที่ราชนาวีอังกฤษชนะฝรั่งเศสกับสเปนในสงครามนโปเลียนในวันที่ 21 ตุลาคม ค.ศ. 1805 ที่ริมชายฝั่งแหลมตราฟัลการ์ แม้ว่าก่อน ค.ศ. 1835 แหลมนี้ยังไม่มีชื่อ

คำว่า "ตราฟัลการ์" เป็นคำศัพท์ภาษาสเปนที่มีต้นตอจากภาษาอาหรับ ซึ่งน่าจะสืบมาจากคำว่า *เฏาะเราะฟุลฆอร* ( 'แหลมถ้ำ/ใบกระวาน') หรือ *เฏาะเราะฟุลฆ็อรบ์* ( 'ตะวันตกปลายสุด')

## อ้างอิง


หมวดหมู่:ถนนในลอนดอน
หมวดหมู่:สิ่งก่อสร้างในนครเวสต์มินสเตอร์
ท
หมวดหมู่:ยุทธนาวีที่ตราฟัลการ์
หมวดหมู่:โฮราชิโอ เนลสัน ไวเคานต์เนลสันที่ 1
อโนเชาว์ ยอดบุตร

**อโนเชาว์ ยอดบุตร**  (31 ธันวาคม พ.ศ. 2501 - 21 มีนาคม พ.ศ. 2561)  เป็นนักแสดงชาวไทย ที่เคยได้รับรางวัลตุ๊กตาทอง สาขานักแสดงประกอบชายยอดเยี่ยม ประจำปี พ.ศ. 2525 จากเรื่อง *เทพธิดาโรงงาน*

## ประวัติ
อโนเชาว์ ยอดบุตร เป็นบุตรชายคนสุดท้องในจำนวนบุตรชาย-หญิงทั้ง 8 คน ของ นายเอื้อม และ นางอำไพ ยอดบุตร  จบการศึกษาจากคณะวิศวกรรมศาสตร์ มหาวิทยาลัยขอนแก่น   แลัวจึงเข้าสู่วงการแสดงและกำลังเริ่มมีชื่อเสียง จากการที่มีใบหน้าคล้ายกับ จตุพล ภูอภิรมย์ อดีตนักแสดงชื่อดังในบทพระเอกที่เสียชีวิตไปก่อนหน้านั้น

อโนเชาว์ ยอดบุตร อายุวัยเพียง 24 ปี ประสบอุบัติเหตุตกจากรถจี๊บขณะกำลังถ่ายทำภาพยนตร์เรื่อง *[[รักกันวันละนิด]]* ที่จังหวัดเชียงใหม่ เมื่อวันที่ 30 ตุลาคม พ.ศ. 2526   อโนเชาว์กระเด็นออกจากรถและศีรษะฟาดพื้น   และกระทบกระเทือนก้านสมอง ทำให้ร่างกายไม่มีความรู้สึกใด ๆ ต้องนอนรักษาตัวโดยไม่มีสติรับรู้เรื่อยมา

อโนเชาว์ ยอดบุตร อยู่ในความดูแลของนางอำไพ ยอดบุตร ผู้เป็นมารดามาโดยตลอด นางอำไพได้รับเลือกจากสภาสังคมสงเคราะห์ เข้ารับพระราชทานรางวัลแม่ดีเด่นแห่งชาติ ประจำปี พ.ศ. 2545 จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในฐานะเป็นแม่ผู้มีความอดทน ขยันหมั่นเพียรในการเฝ้ารักษาพยาบาลบุตรชายมานานกว่า 28 ปี  ต่อมานางอำไพได้เสียชีวิตลงเมื่อวันที่ 16 เมษายน พ.ศ. 2555 หลังจากนี้อโนเชาว์จะได้รับการดูแลจากพี่สาวที่รับปากกับมารดา ว่าจะเป็นผู้ดูแลน้องชายคนนี้ต่อไป

## การเสียชีวิต
หลังจากนอนเป็นเจ้าชายนิทรานานกว่า 35 ปี อโนเชาว์ ยอดบุตร ได้เสียชีวิตลงเมื่อวันที่ 21 มีนาคม 2561 สิริอายุ 59 ปี 285 วัน โดยจะมีพิธีรดน้ำศพ ณ ศาลา 4 วัดพระศรีมหาธาตุ บางเขน และจะมีพิธีสวดพระอภิธรรมจนถึงวันที่ 25 มีนาคม 2561 ก่อนจะทำการฌาปนกิจในวันที่ 26 มีนาคม 2561 ต่อไป 

## ผลงานภาพยนตร์
* พ.ศ. 2525 - เทพธิดาโรงงาน รับบท แพน
* พ.ศ. 2526 - สามอนงค์ รับบท ศิวะ
* พ.ศ. 2526 - กตัญญูประกาศิต รับบท เสนาะ
* พ.ศ. 2526 - มายาพิศวาส รับบท ธัชชัย
* พ.ศ. 2526 - เลขาคนใหม่ รับบท สุรพล
* พ.ศ. 2526 - เทพบุตรสลัม รับบท เทพบุตร
* พ.ศ. 2526 - เงิน เงิน เงิน รับบท รังสรรค์
* พ.ศ. 2526 - รักกันวันละนิด รับบท ชีวิน
* พ.ศ. 2527 - เพชรตัดเพชร รับบท โจ
* พ.ศ. 2527 - รักที่ต้องรอ รับบท ท่านชาย

## อ้างอิง

หมวดหมู่:บุคคลจากจังหวัดขอนแก่น
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:คนพิการ
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:บุคคลไร้ความสามารถ
หมวดหมู่:ผู้ชนะรางวัลนักแสดงประกอบชายยอดเยี่ยมพระสุรัสวดี
บรรทัดห้าเส้น

Musical staffMusical staffMusical staffMusical staff
**บรรทัดห้าเส้น** (อังกฤษอเมริกัน: staff; อังกฤษบริเตน: stave) คือกลุ่มของเส้นตรงตามแนวนอน 5 เส้น และอยู่ห่างเป็นระยะเท่ากันเป็นจำนวน 4 ช่อง ใช้สำหรับบันทึกตัวโน้ตตามระดับเสียง ซึ่งสามารถแสดงได้ด้วยความสูงต่ำของตัวโน้ตที่ปรากฏบนบรรทัดห้าเส้น การนับเริ่มต้นเส้นที่หนึ่งจากล่างสุด แล้วนับขึ้นมาตามลำดับจนถึงเส้นที่ห้า การนับช่องก็นับจากล่างขึ้นบนเช่นกัน ตัวโน้ตสามารถบันทึกให้คาบเกี่ยวกับเส้น หรือเขียนลงในช่องระหว่างเส้น เหนือหรือใต้บรรทัด ดังนั้นบรรทัดห้าเส้นจึงสามารถบันทึกระดับเสียงของตัวโน้ตได้ 11 ระดับ สำหรับเสียงที่สูงกว่าหรือต่ำกว่านี้ จะใช้เส้นน้อย (ledger line) เข้ามาช่วย

การที่จะบ่งบอกว่าตัวโน้ตที่บันทึกอยู่เป็นเสียงอะไร สามารถดูได้จากกุญแจประจำหลักที่กำกับอยู่ เช่นกุญแจซอลที่คาบอยู่บนเส้นที่สองโดยพื้นฐาน จะทำให้ทราบว่าโน้ตที่คาบอยู่บนเส้นที่สองเป็นเสียง ซอล หากไม่มีกุญแจประจำหลักบนบรรทัดห้าเส้น ก็จะไม่สามารถอ่านโน้ตได้ ปกติแล้วการอ่านโน้ตจะอ่านจากซ้ายไปขวา หมายความว่าตัวโน้ตที่อยู่ถัดจากตัวก่อนหน้าต้องเล่นทีหลัง และบรรทัดห้าเส้นมักจะแบ่งเป็นห้องเพลงด้วยเส้นกั้นห้อง เปรียบเหมือนกราฟของระดับเสียงเทียบกับเวลา

ด้านล่างนี้คือตำแหน่งของตัวโน้ต 11 ระดับเสียง ที่สามารถบันทึกบนบรรทัดห้าเส้น

ไฟล์:Music Staff.svgไฟล์:Music 1d1.svgไฟล์:Music Staff.svgไฟล์:Music 1e1.svgไฟล์:Music Staff.svgไฟล์:Music 1f1.svgไฟล์:Music Staff.svgไฟล์:Music 1g1.svgไฟล์:Music Staff.svgไฟล์:Music 1a1.svgไฟล์:Music Staff.svgไฟล์:Music 1b1.svgไฟล์:Music Staff.svgไฟล์:Music 1c2.svgไฟล์:Music Staff.svgไฟล์:Music 1d2.svgไฟล์:Music Staff.svgไฟล์:Music 1e2.svgไฟล์:Music Staff.svgไฟล์:Music 1f2.svgไฟล์:Music Staff.svgไฟล์:Music 1g2.svgไฟล์:Music Staff.svg

## บรรทัดรวมใหญ่
การบันทึกตัวโน้ตในสมัยก่อนใช้บรรทัด 11 เส้นและมี 10 ช่อง สำหรับเครื่องดนตรีบางชนิดมีช่วงของระดับเสียงที่กว้างมากเช่น เปียโน ออร์แกน ฮาร์ป และเพื่อไม่ให้เกิดความสับสนในการอ่านโน้ต ต่อมาจึงได้แยกออกเป็นสองชุด ชุดละห้าเส้น โดยละเส้นที่หกออกไป (เส้นกลาง) ชุดบนใส่กุญแจซอลคาบเส้นที่สอง (กุญแจเทรเบิล) ชุดล่างใส่กุญแจฟาคาบเส้นที่สี่ (กุญแจเบส) แล้วใช้วงเล็บปีกกาคร่อมไว้ที่ต้นบรรทัดเพื่อบ่งบอกว่าให้เล่นพร้อมกัน เส้นกั้นห้องก็จะยาวเชื่อมกัน รวมเรียกว่า **บรรทัดรวมใหญ่** (great/grand staff) สำหรับเสียงโดกลางบนบรรทัดรวมใหญ่ สามารถเขียนให้คาบเส้นน้อยใต้บรรทัดชุดบน หรือเหนือบรรทัดชุดล่าง

740px|center|บรรทัด 11 เส้น
320px|center|บรรทัดรวมใหญ่ในปัจจุบัน

## อ้างอิง

* 

หมวดหมู่:สัญกรณ์ดนตรี
สเวด

**สเวด** () เป็นวงดนตรีออลเทอร์นาทิฟร็อกจากอังกฤษ 

ออกผลงานชุดแรกที่ชื่อว่า  Suede ประสบความสำเร็จทั้งในด้านยอดขายและสามารถคว้ารางวัล Mercury Music Prize มีเพลงดังอย่าง Animal Nitrate และ Metal Mickey และถัดมากับอัลบั้มชุดที่ 2 ชื่อ Dog Man Star สามารถครองอันดับ 1 UK Chart ตั้งแต่สัปดาห์แรกที่ออกจำหน่าย มีเพลงดังอย่าง The Wild One และ New Generation มาถึงอัลบั้มที่ 3 Coming Up ก็สามารถขึ้นอันดับ 1 บนชาร์ทอัลบั้มได้เช่นกัน มีเพลงดังอย่าง Trash, Beautiful Ones และ Saturday Night และอัลบั้มที่ 4 Head Music มีเพลงดังอย่าง  She’s In Fashion และ Everything Will Flow และผลงาน อัลบั้มที่ 5 A New Morning จนซูเอด แยกวงในปี 2003

## ผลงาน
### อัลบั้ม
* *[[Suede (album)|Suede]]* (1993)
* *[[Dog Man Star]]* (1994)
* *[[Coming Up (album)|Coming Up]]* (1996)
* *[[Head Music]]* (1999)
* *[[A New Morning]]* (2002)
* *[[Bloodsports]]* (2013)
* *[[Night Thoughts]]* (2016)
* *[[The Blue Hour (album)|The Blue Hour]]* (2018)
* *Autofiction* (2022)
* *Antidepressants* (2025)

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2532
จานเพาะเชื้อ

thumb|จานเพาะเชื้อ
**จานเพาะเชื้อ** ใช้สำหรับเพาะไวรัสหรือโรคต่าง ๆ ปัจจุบันจะมีเป็นจานแบบพลาสติกและแก้ว แต่คนทั่วไปนิยมใช้แบบที่เป็นแก้ว โดยเมื่อใช้เสร็จบางครั้งก็จะทิ้งทันที เพราะอาจมีเชื้อหลงเหลืออยู่

จานเพาะเชื้อตรงกับคำในภาษาอังกฤษคือ Petri dish ซึ่งมาจากชื่อของยูลีอุส รีชาร์ด เพทรี นักวิทยาแบคทีเรียชาวเยอรมัน

## อ้างอิง

หมวดหมู่:อุปกรณ์ห้องทดลอง
ตำบลคูเต่า

**ตำบลคูเต่า** เป็นตำบลหนึ่งในอำเภอหาดใหญ่ จังหวัดสงขลา ตั้งอยู่บริเวณที่ราบลุ่มตอนปลายของคลองอู่ตะเภา อาณาเขตทางทิศเหนือติดชายฝั่งทะเลสาบสงขลา มีสถานที่สำคัญคือ แหลมโพธิ์ ซึ่งเป็นแหลมยื่นเข้าไปในทะเลสาบสงขลา มีองค์กรปกครองส่วนท้องถิ่นที่ครอบคลุมพื้นที่ตำบลคูเต่าทั้งตำบล ได้แก่ เทศบาลตำบลคูเต่า

## อาณาเขตติดต่อ
* **ทิศเหนือ** ติดกับทะเลสาบสงขลา
* **ทิศใต้** ติดกับเทศบาลเมืองคลองแห (ตำบลคลองแห) อำเภอหาดใหญ่ จังหวัดสงขลา
* **ทิศตะวันออก** ติดกับตำบลน้ำน้อย อำเภอหาดใหญ่ จังหวัดสงขลา
* **ทิศตะวันตก** ติดกับตำบลแม่ทอม อำเภอบางกล่ำ จังหวัดสงขลา

## หมู่บ้าน
ประกอบไปด้วย 10 หมู่บ้าน ได้แก่

* หมู่ที่ 1 บ้านบางโหนดนอก 
* หมู่ที่ 2 บ้านบางโหนดใน 
* หมู่ที่ 3 บ้านแหลมโพธิ์ 
* หมู่ที่ 4 บ้านเกาะนก 
* หมู่ที่ 5 บ้านควน 
* หมู่ที่ 6 บ้านคูเต่า 
* หมู่ที่ 7 บ้านใต้ 
* หมู่ที่ 8 บ้านวัดดอน 
* หมู่ที่ 9 บ้านหัวควาย 
* หมู่ที่ 10 บ้านบางโทง

## แหล่งข้อมูลอื่น
* เว็บไซต์เทศบาลตำบลคูเต่า

## อ้างอิง

คูเต่า
คูเต่า
โซนี บีเอ็มจี

**โซนี่ บีเอ็มจี มิวสิก เอนเตอร์เทนเมนต์** () เกิดจากการร่วมธุรกิจกันระหว่าง โซนี่ มิวสิก ของ โซนี่ คอร์เปอเรชัน และ บีเอ็มจี มิวสิก ของบริษัท เบอร์เทลส์แมน ในสัดส่วนร้อยละ 50 ต่อ 50 เมื่อวันที่ 4 สิงหาคม พ.ศ. 2547 ในประเทศไทยนั้น โซนี่ มิวสิก บีอีซี เทโร ซึ่งเป็นบริษัทร่วมทุนอยู่แล้วต้องมีการควบรวมเช่นกันกับบีเอ็มจี ซึ่งมีเบเกอรี่ มิวสิกเป็นค่ายเพลงในเครือนั้นเกิดความไม่ลงตัวเรื่องหุ้นส่วน บีอีซีจึงต้องถอนหุ้นไปในเวลานั้น จึงถือว่า โซนี่ บีเอ็มจี เป็นผู้ถือหุ้นของตนเองทั้งหมด และเมื่อ พ.ศ. 2551 ก็ได้เกิดเหตุการณ์ครั้งสำคัญขึ้นอีกครั้ง โซนี่ คอร์เปอเรชัน ก็ได้ซื้อหุ้นอีก 50% ซึ่งเป็นของเบอร์เทลส์แมนมาครอบครองทั้งหมด จึงทำให้มีการเปลี่ยนชื่อกลับเป็นโซนี่ มิวสิก

## อ้างอิง

หมวดหมู่:บริษัทของสหรัฐ
หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2547
หมวดหมู่:ค่ายเพลงที่ปิดกิจการในปี พ.ศ. 2551
ภาพยนตร์สารคดี

**ภาพยนตร์สารคดี** เป็น ภาพยนตร์ (ที่อาจจะออกอากาศทางโทรทัศน์) ที่ไม่ใช่เรื่องแต่งมีเจตนาเพื่อบันทึกในแง่มุมความเป็นจริง โดยมีจุดประสงค์หลักเพื่อสอน ให้ความรู้ หรือบันทึกข้อมูลทางประวัติศาสตร์ 

## ผลงานภาพยนตร์สารคดี
*กรุงเทพเมืองหลวงของเรา (249?)
*ฯพณฯ จอมพลสฤษดิ์ ธนะรัชต์ ล้มป่วย และอสัญกรรม (2505)
*เพลงเหย่อย (2507)
*ไม้สัก (2505)
*อนุทินวีรชน ๑๔ ตุลาคม ๒๕๑๖ (2517)
*การต่อสู้ของกรรมกรหญิงโรงงานฮาร่า (2518)
*ข้อเท็จจริงของเหตุการณ์ ๖ ตุลาคม พ.ศ. ๒๕๑๙ (2519)
*ภัยเขียว (GREEN MENACE : THE UNTOLD STORY OF GOLF) (2536)

## อ้างอิง

หมวดหมู่:ภาพยนตร์
หมวดหมู่:ประเภทของภาพยนตร์
แรงพยาบาท

***แรงพยาบาท*** () หรือฉบับแปลใหม่ใช้ชื่อว่า *แค้นพยาบาท* เป็นผลงานเขียนแนวสืบสวนสวบสวนของเซอร์อาร์เธอร์ โคนัน ดอยล์ เล่มแรกที่มีตัวเอกคือ เชอร์ล็อก โฮมส์ ตีพิมพ์ครั้งแรกเมื่อปี ค.ศ. 1887 เซอร์อาร์เธอร์ โคนัน ดอยล์เขียนเรื่องนี้เมื่ออายุได้ 27 ปี โดยเป็นหมอฝึกหัดอยู่ที่เซาท์ซี (Southsea) ประเทศอังกฤษ ในช่วงเวลานั้นเขาได้เขียนเรื่องสั้นก่อนแล้วหลายเรื่องในนิตยสารต่าง ๆ เช่น ลอนดอนโซไซตี นวนิยายเล่มต่อไปที่ตามมาก็คือ *[[จัตวาลักษณ์]]*

หมวดหมู่:เชอร์ล็อก โฮมส์
หมวดหมู่:วรรณกรรมในปี พ.ศ. 2430